**NAVODILA ZA PRIJAVO NA JAVNI RAZPIS ZA IZBOR IZVAJALCEV PROJEKTOV »MLADI ZA MLADE 2017-2021« za obdobje 1.9.2018-31.8.2021**

1. Opis stanja na trgu dela

Trenutno stanje na trgu dela za mlade diplomante (po starih programih) in magistre športne smeri, stare do vključno 29 let ni dobro, saj je možnosti za opravljanja pripravništva v vzgojno izobraževalnem delu na področju športa zelo malo. Opravljeno pripravništvo je pogoj za pristop k opravljanju strokovnega izpita, ki pa je nujno potreben za zaposlitev na področju vzgoje in izobraževanja. Tako se mladi diplomanti znajdejo v začaranem krogu in iščejo zaposlitve izven svoje strokovne usposobljenosti.

Torej s tem programom smo želeli rešiti dve težavi pri zaposlovanju mladih (hitremu porastu nezaposlenih mladih v Sloveniji ter malo možnosti za opravljanje pripravništva) ter obenem zagotoviti dodatne ure redne strokovno vodene športne vadbe za dijake javnih poklicnih in strokovnih srednjih šol ter za študente javnih visokošolskih zavodov z namenom zmanjševanja tveganja za zdravje navedene populacije, ki je še posebej izrazito v navedenih šolah oz. zavodih.

V okviru prvega specifičnega cilja prednostne naložbe 8.2 in prednostne osi 8 OP EKP 14 - 20 se s programom predvideva znižanje brezposelnosti mladih z zagotovitvijo mladim brezposelnim čimprejšnjo in kakovostno zaposlitev. Skladno z navedenim bodo s programom Mladi za mlade podprti naslednji ukrepi:

• spodbude za zaposlovanje mladih brezposelnih oseb, starih do vključno 29 let, predvsem iskalcev prve zaposlitve in dolgotrajno brezposelnih mladih,

• spodbude za opravljanje pripravništva, kjer so delovne izkušnje obvezne za pridobitev poklica,

• podpora mladim pri izvajanju inovativnih projektov, ki omogočajo večjo zaposljivost te ciljne skupine brezposelnih, razvijanje ustreznih kompetenc in pristopov pri iskanju zaposlitve,

Za namen izvajanja projekta Mladi za mlade 2017-2021 je v okviru javnega razpisa predvidena zaposlitev 29 strokovnih delavcev (vzhod 12, zahod 17; skupaj 29) pri izvajalcu projekta za obdobje trajanja projekta za polni delovni čas.

V primeru, da se odločite za izvajanje projekta boste pripomogli k izboljšanju zaposlitvenih možnosti mladih diplomantov športne smeri, ki so ob vstopu v program Mladi za mlade stari do vključno 29 let in po končanem študiju težko pridejo do prve zaposlitve, saj za opravljanje vzgojno izobraževalnega dela potrebujejo opravljeno pripravništvo in strokovni izpit. V primeru izvajanju projekta bi se možnosti zaposlovanja močno izboljšale, saj bi se mladim diplomantom omogočilo opravljanje dela, za katerega se izobražujejo brez strokovnega izpita, in bi v okviru projekta Mladi za mlade lahko opravili pogoje za pristop k strokovnemu izpitu (velja le za primer ko je prijavitelj/izvajalec javna srednja šola ali javni dijaški dom), hkrati bi z vključitvijo v projekt Mladi za mlade pridobivali tudi delovne izkušnje, s čimer bi se njihove delovne kompetence močno povečale in izboljšale možnosti za zaposlitev na področju, za katerega se izobražujejo oz. so izobraženi.

1. Projekt Mladi za mlade-predstavitev

Z izvajanjem projekta Mladi za mlade se bo prispevalo k uresničevanjem ciljev 8. prednostne osi Spodbujanje zaposlovanja in transnacionalna mobilnost delovne sile.

Poudarek je na izboljšanju prehoda z izobraževanja na trg dela za mlade brez delovnih izkušenj do vključno 29 let. S projektom se predvideva znižanje brezposelnosti mladih z zagotovitvijo mladim brezposelnim čimprejšnjo in kakovostno zaposlitev.

Projekt Mladi za mlade je namenjen mladim diplomantom 2. bolonjske stopnje (oz. univerzitetnih programov po starih programih) na področju športne vzgoje(za delo z dijaki ali študenti) ali kineziologije (za delo s študenti), ki so ob vstopu v projekt stari do vključno 29 let, kot iskalci prve zaposlitve ali kot brezposelne osebe, prijavljene na Zavodu za zaposlovanje najmanj en mesec (v nadaljevanju: strokovni delavci).

Strokovnim delavcem se na projektu zagotovi 100% zaposlitev za obdobje 36 mesecev od septembra 2018 do avgusta 2021.

Zaposlitev na Projektu zagotavlja mladim brezposelnim čimprejšnjo in kakovostno zaposlitev. Navedeno bo z inovativnim pristopom zaposlovanja diplomantov športne smeri mogoče realizirati v okviru projekta Mladi za mlade, kar bo imelo poleg omogočanja večje zaposljivosti za posledico tudi razvijanje ustreznih kompetenc in pristopov pri iskanju zaposlitve.

Strokovni delavci bodo v okviru izvajanja vsebin projektov izvajali dodatne ure športne vzgoje namenjene deležnikom (dijakom in študentom).

Skozi izvajanje projektov bodo pridobivali delovne izkušnje in bili deležni dodatnih strokovnih izobraževanj s področja vzgoje in izobraževanja, ki jim bodo v prihodnje izboljševale zaposlitvene možnosti.

Tekom izvajanja projekta bodo zaposleni mladi diplomanti športne smeri lahko opravili pogoje za pristop k strokovnemu izpitu (velja le za primer ko je prijavitelj/izvajalec javna srednja šola ali javni dijaški dom), s čimer bodo pridobili pogoje za zaposlitev v vzgojno izobraževalnih ustanovah tudi po končanem projektu, hkrati se bodo seznanili tudi z delovnim procesom in imeli možnost predstavitve bodočim delodajalcem.

Kot dodano vrednost projekta je potrebno izpostaviti učinek projekta na gibalno-zdravstveno stanje mladih, ki se bodo vključevali v projekt. Glede na stanje gibalnih sposobnosti in zdravstveno ogroženostjo zaradi gibalne neaktivnosti, v katerem se trenutno nahaja populacija dijakov srednjih poklicnih in strokovnih šol in študentov, smo prepričani, da bo učinek koristen tako za zdravje, samopodobo, večjo učinkovitost na delovnih mestih in nenazadnje na zmanjševanje tveganja socialne izključenosti udeležencev v projektu, kar posledično vpliva tudi na gospodarski in družbeni razvoj.

Pozitiven učinek je tudi na strani delodajalcev, saj preko projekta lahko ocenijo ali je strokovni delavec primeren za nadaljnjo zaposlitev. Na podlagi projekta Zdrav življenjski slog nam izkušnje potrjujejo, da mladi strokovni delavci potrebujejo le priložnost, saj se je kar 50% tistih strokovnih delavcev, ki so v projekt vstopili, v treh letih redno zaposlilo pri istem oz. drugem delodajalcu. Iz tega izhaja, da bi tudi s projektom Mladi za mlade prispevalo k trajni zaposlitvi mladih diplomantov oz.magistrov športne vzgoje in kineziologije brez delovnih izkušenj.

1. Razpisna dokumentacija in informacije

V 5. točki javnega razpisa je navedena vsebina in priprava vloge ter vsa dokumentacija, ki je del javnega razpisa. Vloga se šteje kot formalno popolna, če vsebuje vse navedene obrazce in dokazila, kot je opredeljeno v navedeni točki javnega razpisa.

Razpisna dokumentacija je na voljo brezplačno. Dosegljiva je na spletnem naslovu ZŠRS Planica https://www.zsrs-planica.si/.

Prijavitelji morajo uporabiti izključno obrazce iz razpisne dokumentacije, ki se jih ne sme spreminjati, lahko se le po potrebi dodaja vrstice oziroma razširi vnosna polja.

Če želite dodatna pojasnila ali informacije v zvezi z javnim razpisom, razpisno dokumentacijo ali pripravo prijave, mora zahtevo posredovati na elektronski naslov: **mzm@sport.si** najkasneje dva dni pred potekom roka za oddajo vlog.

1. Opredelitev zaupnosti postopka

Podatki, povezani z razlago, ocenjevanjem in primerjavo prijav, ne bodo posredovani prijaviteljem ali katerikoli drugi osebi, ki ni uradno vključena v postopek, vse do izdaje sklepa o izbiri, zavrnitvi oziroma zavržbi. Podatki bodo uporabljani samo za namene javnega razpisa in bodo dostopni samo članom komisije za vodenje postopka javnega razpisa (v nadaljevanju komisija).

Pred potekom roka za oddajo prijav lahko zavod spremeni razpisno dokumentacijo z izdajo sprememb oziroma dopolnitev. Vsaka sprememba oziroma dopolnitev bo sestavni del razpisne dokumentacije in bo objavljena na spletnem naslovu zavoda (<https://www.zsrs-planica.si/>).

1. Navodila za izpolnjevanje prijavnih obrazcev

Če je prijava izbrana za sofinanciranje, so prijavni obrazci osnovni referenčni dokument projekta in postanejo zavezujoči kot sestavni del pogodbe.

# Pri izpolnjevanju prijavnice in vseh prilog je potrebno obvezno upoštevati:

Prijava mora biti pravilno izpolnjena. Podatki v prijavi morajo biti skladni, vsi deli prijave morajo biti med seboj usklajeni**,** oziroma si podatki v posameznih delih prijave med seboj ne smejo nasprotovati.

Ker je prijavna dokumentacija predmet ocenjevanja po merilih za izbor izvajalcev, priporočamo dosledno izpolnjevanje. Posebno pozornost je potrebno nameniti pri vsebinskih zahtevah, ki so pogoj za kandidiranje na javnem razpisu. Tudi med merili za ocenjevanje so nekatera merila lahko izločitvena.

* 1. Umestitev prijavitelja in strokovnega delavca v ustrezno kohezijsko regijo

Pri izpolnjevanju bodite pozorni tudi na umestitev prijavitelja in strokovnega delavca v regije. Seznam občin po regijah je objavljen na naslovu: [www.stat.si/dokument/5424/kohezijske\_%20statisticne\_obcine.xls](http://www.stat.si/dokument/5424/kohezijske_%20statisticne_obcine.xls)

Občina Litija se za namene izvajanja Operativnega programa v obdobju 2014-2020 uvršča v KRZS (Osrednjeslovenska regija).

* 1. Kako izkazujete povprečno oceno opravljenih izpitov?

Strokovni delavec izkazuje povprečno oceno s potrdilom o opravljenih izpitih oziroma o doseženi povprečni oceni za 2. bolonjsko stopnjo (oz. univerzitetnih programov po starih programih) športne vzgoje ali kineziologije, ki ga izda Fakulteta za šport oz. druge pristojne izobraževalne ustanove.

* 1. Potrdilo o prijavi na Zavodu RS za zaposlovanje kot brezposelna oseba

Priloži se potrdilo o prijavi **v evidenco brezposelnih oseb** na Zavodu za zaposlovanje RS za prijavljenega strokovnega delavca, iz katerega je razvidno, da je strokovni delavec neprekinjeno prijavljen v omenjeno evidenco vsaj 30 dni pred oddajo prijave. **Potrdilo naj bo izdano na dan oddaje vloge, saj se pogoj preverja na dan oddaje vloge.**

* 1. Potrdilo, da je strokovni delavec iskalec prve zaposlitve

V ta namen mora strokovni delavec pridobiti Izpis obdobij zavarovanja Republike Slovenije po 1.1.2009, ki ga izda Zavod za invalidsko in pokojninsko zavarovanje Slovenije. **Potrdilo naj bo izdano na dan oddaje vloge, saj se pogoj preverja na dan oddaje vloge.**

* 1. Kdo je lahko mentor strokovnemu delavcu?

Mentor je strokovni delavec, zaposlen pri prijavitelju, ki vlogo mentorstva opravlja v smislu prenosa znanj in izkušenj na podlagi dolgoletne prakse (brez dodatnega plačila iz sredstev projekta).

* 1. Vključenost deležnikov v projekt

Pri izpolnjevanju 3.5. točke prijavnega obrazca pod »število deležnikov, ki jih nameravate vključiti v projekt« zapišite predvideno število deležnikov, ki bodo **vključeni v neposredno samostojno pedagoško delo** strokovnega delavca. Pod »število vseh vpisanih deležnikov v vzgojno izobraževalni ustanovi prijavitelja« pa vse potencialne dijake oz. študente vpisane v vašo ustanovo, ki ustrezajo terminu deležniki.

1. Pogodba o sofinanciranju izvajanja projekta

Vzorec pogodbe o sofinanciranju projekta je sestavni del razpisne dokumentacije (Priloga 6) in je informativnega značaja, kar pomeni, da prijavitelj pogodbe ne izpolnjuje oz. prilaga k prijavi.

Zavod si pridržuje pravico dopolnitve priloženega vzorca pogodbe pred podpisom pogodbe. Končna verzija pogodbe bo vsebovala vse pogoje in obveznosti izvajalca in strokovnega delavca, ki so zavezujoči v okviru slovenske zakonodaje in pravil za črpanje sredstev iz evropskih strukturnih skladov.

V primeru sklepa o izbiri bo izbrani prijavitelj prejel pisni poziv, da pristopi k podpisu pogodbe. Če se v roku osmih (8) dni ne bo odzval na poziv, se šteje, da je prijavo umaknil. Ko bo izbrani prijavitelj z zavodom podpisal pogodbo, bo s tem postal izvajalec.

V pogodbi bo določen način sofinanciranja, ostali pogoji in zahteve. Pogodba bo pričela veljati, ko jo podpišejo vse pogodbene stranke (Zavod, izvajalec in strokovni delavec).

V primeru prenehanja pogodbe o zaposlitvi pred iztekom pogodbeno dogovorjenega obdobja subvencioniranja zaposlitve lahko izvajalec zaposli drugo osebo, ki izpolnjuje pogoje javnega razpisa. Izvajalcu sredstev ni potrebno vračati v primeru, ko strokovni sodelavec od pogodbe o zaposlitvi odstopi iz upravičenih razlogov oziroma prekinitev pogodbe o zaposlitvi ni krivda izvajalca.

1. Način označevanja prijave

Prijavitelj odda obrazce v papirnati obliki, ki so žigosani in lastnoročno podpisani s strani pooblaščene osebe na mestih, ki so za to predvidena.

1. Način oddaje prijave in razpisni roki

Prijava z vsemi prilogami mora biti poslana v zaprti ovojnici, označeni s polnim nazivom in naslovom prijavitelja ter vidno oznako: »NE ODPIRAJ – prijava na Javni razpis - Mladi za mlade 2017 - 2021«. V primeru poziva na dopolnitev prijave, morajo biti le te označene s polnim nazivom in naslovom prijavitelja ter vidno oznako: »NE ODPIRAJ – dopolnitev prijave na Javni razpis - Mladi za mlade 2017 - 2021«. V ta namen je izdelan predlog ovojnice, ki ga najdete pod 13. točko razpisne dokumentacije.

Vsi stroški v povezavi s prijavo so breme prijavitelja.

Prijava mora biti dostavljena na naslov naročnika: Zavod za šport Republike Slovenije Planica, Dunajska 22, 1000 Ljubljana po pošti ali osebno. Šteje se, da je prijava prispela pravočasno, če je bila najkasneje do datuma **10. 10. 2018** (za četrti rok prijave) oddana na pošti s priporočeno pošiljko **do 12. ure**. Prijave se lahko oddajo v zaprti ovojnici tudi osebno v vložišču naročnika vsak delovni dan med **9. in 12. uro** najkasneje do datuma **10. 10. 2018** prav tako **do 12. ure**.

Neustrezno označene in nepravočasno prispele prijave se ne bodo obravnavale, s sklepom bodo zavržene in vrnjene prijavitelju.

1. Odpiranje in dopolnjevanje prijav

Odpiranje prijav, ugotavljanje izpolnjevanja razpisnih pogojev ter ocenjevanje po merilih za izbor izvajalcev bo izvedla komisija za izvedbo postopka javnega razpisa (v nadaljevanju: razpisna komisija), ki jo je s sklepom imenoval direktor Zavoda.

Odpirajo se samo v razpisanem roku dostavljene, pravilno označene ter zapečatene ovojnice, in sicer po vrstnem redu, kot so prispele.

Na odpiranju prijav člani strokovne komisije ugotavljajo popolnost prijav. Komisija bo v roku 8 dni od odpiranja prijav pisno pozvala k dopolnitvi tiste prijavitelje, katerih prijave niso popolne.

Prijavitelj v dopolnitvi ne sme spreminjati višine zaprošenih sredstev, tistih delov prijave, ki vplivajo ali bi lahko vplivali na drugačno razvrstitev njegove prijave glede na preostale prijave, ki jih je naročnik prejel v postopku dodelitve sredstev. Nepopolne prijave, ki jih prijavitelji ne bodo dopolnili v skladu s pozivom za dopolnitev, bodo s sklepom zavržene.

1. Prijava se šteje kot formalno popolna, če vsebuje naslednje popolno izpolnjene, podpisane in žigosane obrazce ter dokazila:

* Izpolnjen, podpisan in ožigosan obrazec s podatki o prijavitelju;
* Izpolnjene, podpisane in ožigosane prijavne obrazce v fizični obliki;
* Izjava s soglasjem za preverjanje o izpolnjevanju obveznih pogojev v uradnih evidencah;
* Statut priložijo javni mladinski centri (ki delujejo kot javni zavodi ali kot osebe javnega prava) in drugi javni zavodi;
* Sporazum o sodelovanju z javnim VŠZ priložijo študentske športne organizacije, ki delujejo v okviru univerz in visokošolskih zavodov;
* Potrdilo o strokovni usposobljenosti strokovnega delavca (kopijo diplome ali sklepa o diplomiranju);
* Dokazilo o opravljenih izpitih oziroma o doseženi povprečni oceni za 2. bolonjsko stopnjo (oz. univerzitetnih programov po starih programih) športne vzgoje ali kineziologije, ki ga izda Fakulteta za šport;
* Potrdilo Zavoda za zaposlovanje RS in/ali izpis obdobij zavarovanja Republike Slovenije po 1. 1. 2009 z Zavoda za invalidsko in pokojninsko zavarovanje Slovenije za strokovnega delavca (izdana na dan oddaje vloge)

1. Postopek izbora in obveščanje o izboru

Vse popolne vloge bodo ocenjene ločeno.

Po zaključenem ocenjevanju vlog po merilih bo komisija pripravila predlog izbora prijaviteljev. Na podlagi meril bodo izmed prijaviteljev, ki bodo izpolnjevali vse razpisne pogoje, izbrani prijavitelji, ki bodo zbrali višje število točk v posamezni kohezijski regiji, kot je opredeljeno v 12. točki javnega razpisa.

Postopek izbora bo potekal po postopku, ki je naveden v 22. točki javnega razpisa.

Na podlagi predloga komisije in sklepa direktorja bodo prijavitelji, najkasneje v roku 45 dni po preteku roka, ki je določen za oddajo prijav, s strani Zavoda prejeli sklep o izbiri, zavrnitvi ali zavržbi.

Z izbranimi prijavitelji bodo sklenjene pogodbe o sofinanciranju. Vzorec pogodbe je sestavni del razpisne dokumentacije.

Naročnik si pridržuje pravico, da lahko javni razpis kadarkoli do izdaje sklepov o (ne)izboru prekliče, z objavo v Uradnem listu RS.

1. Potek sofinanciranja izvajanja projekta (stroškov zaposlitve na projektu zaposlenega strokovnega delavca)

Za izvajanje projekta - neposrednega dela na terenu so zadolženi strokovni delavci, ki jih nadzorujejo njihovi delodajalci (ravnatelji, dekani šol oz. fakultet na katerih bodo zaposleni za izvajanje programa). Strokovne delavce na podlagi podatkov, ki jih o izvajanju projektov vodijo v spletni aplikaciji, nadzoruje skrbnik programa na ZŠRS Planica.

Za spremljanje projekta bo vzpostavljena spletna aplikacija, ki bo služila kot orodje za vodenje evidenc strokovnih delavcev, ki so potrebne v vzgoji in izobraževanju. Spletna aplikacija bo na podlagi podatkov tudi osnova za izplačilo opravljenega dela in bo skrbniku programa omogočala: spremljanje, nadzor nad izvajanjem, nadzor nad vsebino, podatke za analizo in evalvacijo.

Podlaga za izplačilo sredstev iz prejšnjega odstavka je izstavljen e-račun ki ima v priponki pdf. zahtevek za sofinanciranje skupaj s poročilom (Vzorec mesečnega zahtevka in poročila je naveden kot 7. točka razpisne dokumentacije.

1. Obseg zaposlitve strokovnega delavca na projektu, pri izvajalcu predstavlja polno (100%) delovno obveznost.

Delovne obveznosti na projektu zaposlenega strokovnega delavca:

1. neposredno pedagoško delo (samostojno izvajanje vadbe 16 pedagoških ur tedensko in spremljanje vadbe pod vodstvom mentorja 11 pedagoških ur tedensko), v obsegu 50 %, kar predstavlja 859,5 efektivnih ur letno,
2. posredno pedagoško delo (načrtovanje, poročanje o organizaciji vadbe, obveščanje udeležencev, predstavitve oz. promocije dejavnosti, udeleževanje seminarjev s področja vzgoje in izobraževanja ter področja zaposlovanja v okviru projekta in spremljanje učinkov vadbe), v obsegu 50 %, kar predstavlja 859,5 efektivnih ur letno.

Navedeni tedenski obsegi veljajo za enakomerno izvajanje projekta skozi celo leto. V primeru nižjega obsega izvajanja projekta v posameznih delih leta (počitnice, obvezna praksa dijakov idr.), je treba ustrezno zagotoviti večji obseg izvajanja v preostalih delih leta, da bo mogoče zagotoviti 1719 efektivnih ur na letni ravni.

Za efektivno uro se šteje delo 60-ih minut, kar predstavlja eno enoto standardnega stroška na enoto

1. Izvajanje neposrednega samostojnega pedagoškega dela: minimalne zahteve glede tega so:

Deležnikom mora biti namenjenih vsaj 6 različnih športnih panog oz. drugih športnih aktivnosti. V vaši prijavi naštejte športne panoge oz. druge športne aktivnosti, ki jih nameravate izvesti.

Pred začetkom šolskega leta na Zavod posredujte vsebinski načrt realizacije projekta

Priporočljiv normativ za oblikovanje vadbene skupine je 10 deležnikov.

Deležnikom so namenjene vsebine za izboljšanje motoričnih sposobnosti, predvsem gibljivosti, vzdržljivost, koordinacije, ravnotežja in moči (predvsem korektiva napram sedečemu oz. stoječemu načinu dela ter programov za zmanjševanje poklicnih deformacij). Te vsebine morajo biti smiselno vključene v vsako vadbeno uro ne glede na športno panogo.

Deležnikom bo zagotovljeno aktivno preživljanja prostega časa v lokalnem okolju (npr.: organizacija pohodniškega, kolesarskega, plavalnega, zimskega, jesenskega, poletnega, spomladanskega dneva ali vikenda s športno vsebino).

1. Čas izvedbe neposrednega samostojnega pedagoškega dela:

Projekt se izvaja izven časa izvajanja rednega vzgojno izobraževalnega programa, po tedenskem urniku, pri čemer naj bosta deležniku projekta zagotovljena vsaj 2 termina vadbe tedensko, v različnih dnevih.

Projekt lahko vsebuje tudi strnjene - tečajne oblike vadbe.

Ob nedeljah in praznikih naj se projekt ne bi izvajal.

1. Kraj izvedbe neposrednega samostojnega pedagoškega dela:

V objektih prijaviteljev in drugih športnih površinah, ki jih le-ti uporabljajo, v javno dostopnih športnih objektih, v naravnem okolju. Priporočamo vam, da vadba ni povezana z dodatnimi stroški.

1. Pogosta vprašanja in odgovori

**Ali mora biti kandidat za strokovnega delavca prijavljen na zavodu za zaposlovanje in iskalec prve zaposlitve (hkrati)?**

Strokovni delavec mora izpolnjevati vsaj enega od pogojev, tj. da je iskalec prve zaposlitve (kar izkaže z izpisom obdobij zavarovanj RS po 1.1. 2009 Zavoda za invalidsko in pokojninsko zavarovanje Republike Slovenije) ali kot brezposelna oseba prijavljena na Zavodu RS za zaposlovanje najmanj 30 dni pred oddajo vloge (kar izkaže s prijavo v evidenco brezposelnih oseb, ki ga izda Zavod RS za zaposlovanje). Lahko pa kandidat za strokovnega delavca izpolnjuje tudi oba pogoja hkrati.

**Ali strokovni delavec, ki ima odprt s.p. in je aktiven iskalec zaposlitve in kot tak prijavljen na Zavodu RS za zaposlovanje v evidenci iskalcev zaposlitve, ustreza razpisnim pogojem?**

Strokovni delavec ne izpolnjujete 3. pogoja, saj je že bil zaposlen (ni iskalec prve zaposlitve) in ni prijavljeni v evidenco brezposelnih oseb na Zavodu RS za zaposlovanje vsaj 30 dni pred oddajo prijave (saj ima trenutno odprt s.p.).

**Kandidat za strokovnega delavca ima opravljeno 1.stopnjo kineziologije. Ali ustreza razpisnim pogojem?**

Strokovni delavec mora na dan oddaje prijave imeti ustrezno zahtevano izobrazbo športne smeri - (VII/2) za strokovne delavce v vzgoji in izobraževanju oz. mladi diplomanti 2. bolonjske stopnje na področju športne vzgoje (za delo z dijaki ali študenti) ali kineziologije (za delo s študenti).

Kandidati z opravljeno 1. stopnjo kineziologije ne zadostijo dodatnim pogojem, ki jih mora izpolnjevati strokovni delavec na dan oddaje prijave, opredeljenih v 4. točki razpisa.

**Ali je razpis namenjen samo javnim srednjim šolam in dijaškim domovom? Se lahko nanj prijavimo tudi zasebne srednje šole in dijaški domovi, ki izvajamo javno veljavni program in smo vpisani v RAZVID srednjih šol in dijaških domov?**

Žal je razpis namenjen le javnim srednjim šolam in javnim dijaškim domovom, ne pa tudi zasebnim, čeprav izvajajo javnoveljavne izobraževalne programe. Iz razvida je moč razbrati tudi ustanovitelja. Enaka omejitev je v razpisu podana tudi za ostale možne prijavitelje.

**Ali se gimnazije lahko prijavimo na razpis?**

Prijavijo se lahko le javne srednje šole, ki izvajajo programe srednjega poklicnega in srednjega strokovnega izobraževanja. Programi srednjega splošnega (gimnazijskega) izobraževanja v razpis niso vključeni.

**Sem absolventka študijskega programa Aplikativna kineziologija Univerze na Primorskem ter bom diplomirala konec septembra. Ali se kot študentka lahko prijavim za strokovnega delavca v okviru razpisa?**

Na razpis se prijavljajo prijavitelji s kandidatom za strokovnega delavca. Kandidat in prijavitelj morata izpolnjevati pogoje za kandidiranje na javnem razpisu. V kolikor končujete 1. stopnjo študija aplikativne kineziologije ne izpolnjujete pogoja o ustrezni stopnji izobrazbe. V kolikor pa končujete drugo stopnjo navedenega programa, morate ustrezno stopnjo izobrazbe pridobiti do dneva oddaje prijave (tj. najkasneje do roka za oddajo).

**Ali lahko kot strokovni delavec nastopam v večih prijavah prijaviteljev?**

Na razpis vas kot strokovnega delavca lahko navede le ena izobraževalna institucija/prijavitelj. V kolikor istega udeleženca prijavita v svojih prijavah dva ali več prijaviteljev, se prijave vseh prijaviteljev zavrnejo.

**Ali lahko prijavo na razpis naknadno dopolnimo s podatki o kandidatu za strokovnega delavca?**

Ne. Skladno z 22. točko razpisa: »Prijavitelj v dopolnitvi ne sme spreminjati višine zaprošenih sredstev, tistih delov prijave, ki vplivajo ali bi lahko vplivali na drugačno razvrstitev njegove prijave glede na preostale prijave, ki jih je naročnik prejel v postopku dodelitve sredstev. Nepopolne prijave, ki jih prijavitelji ne bodo dopolnili v skladu s pozivom za dopolnitev, bodo s sklepom zavržene.«.

**V katerih primerih mi je kot strokovnemu delavcu omogočeno opraviti pogoje za pristop k strokovnemu izpitu na področju vzgoje in izobraževanja?**

Pogoje za strokovne izpite lahko z zaposlitvijo na projektu opravijo le tisti strokovni delavci, katerih prijavitelj/izvajalec je javna srednja šola in srednješolski center, ki izvaja programe srednjega poklicnega in srednjega strokovnega izobraževanja ali javni dijaški dom, v katerega so vpisani dijaki srednjih poklicnih ali sprednjih strokovnih šol.

Čistopis navodil vključuje vsa predhodna navodila, vezana na 1., 2. in 3. rok izbora izvajalcev projektov ter dopolnjena z dodatnimi pojasnili.

Ljubljana, 25. 08. 2018